Susiplanavus buvau parašyti ataskaitą saulėtą antradienį, paskutinę balandžio dieną, ir apnešti visus kitus, nors Vaidotas ir leido užtempti iki gegužės 10, bet ką čia, S. užstrigo Meksikoj, o aš kadangi esu emergency darbuotoja, pavadavau ją kaip didelė ir mintyse keikiausi.
Užtat šian saulėtas ketvirtadienis, padirbau tik 4 valandas, išklausiau visokių šnekų apie decreased libido ir thoughts about harming other people, namie užsileidau seno LT popso (tipo, Gintarė, kaip gėda) ir garsiai dainavau.
1. Knygų iššūkis. Pirmas mėnuo, kai neįveikiau knygos. Gorkio Motinos. Greičiausiai dėl to, kad nepasidomėjau, ką įtraukiu į sąrašą. Tokia prokomunistinė knygelė, laimei, nebedaug liko.
2. Pažiūrėtini filmai. Visiškas nulis.
3. Sportas. Su kaupu įvykdyta, 1-2 kartai per savaitę buvo visada. Nežinau, ar dėl to, bet pastebėjau, kad mažiau skauda kaklą. Beje, džyme susiradau draugę, tokią apvalią azijietę, kuri visada su savim nešiojasi gėlėtą maišelį ir labai juokiasi, nesvarbu, ant kokio treniruoklio užliptų. Sakė, mano dušo tapkės gražios. Vengiu akių kontakto.
4. Maitinimosi planas. Ė. Kaip čia pasakius. Turbūt jau kažkada minėjau, kad pusę dienos laikausi puikiai, su teisingais pusryčiais, salotom ir liesa vištiena, obuoliais ir kiviais. Bet va vakarienės su N. gadina viską. Visgi judėjimas į geresnę pusę.
5. Blogas. Aha.
6. Kelionė. Vis dar per anksti.
7. Taupymas. Be priekaištų.
8. Norvegų kalba. Jau susitaikiau, kad iki liepos liksiu su Aftenposten. Šian kaip tik skaičiau įdomų straipsnį apie norvegų vaistininkus. Go for MURs, Norge!
9. Trys nebandyti dalykai. Nusprendžiau, kad arklius bandysim LT, kai grįšim atostogų, nes čia bijau, kad visi labai rimtai žiūri į šitą užsiėmimą, bus be proto sunku suderint laiką, o jei dar netyčia lieps jojimo batus išsinuomot, visai nuliūsiu.
O segvėjus jau užsisakėm birželiui. Jei nelis.
10. UK miestai. Manau, kad pritempsim prie segvėjų bandymo. Vis tiek teks važiuot į Harogeitą, tai būt smagu, nuvykti dieną prieš pažiūrėti miesto, tada apsistot kokiam senam viešbuty su riebiais angliškais pusryčiais ir pasidžiaugt gyvenimu.
11. Programos ir prietaisai. Taip, Kindle manualas baigtas, funkcijos išbandytos, kai kurios jau pritaikytos, kai kurios, aišku, bus greit pamirštos, bet juk natūralu, nereikalingos.
12. Darbas. CPD yra, BNF endokrininė sistema yra, simptomų knygos skyrius yra, OTC planas pagal tą skyrių yra, iš sąrašo ant desktopo - tik drinks, apie nevaisingumą irgi pradėjau skaityt, tad žiauriai neblogai pavariau, manyčiau.
13. Fake it til you become it. Buvo gal proga. Buvo, kad ir prisiminiau.